Verrassende skuif in Zuma se kabinetPresident Jacob Zuma (Februarie 2015) Foto: Siyasanga Mbambani, departement van kommunikasie Ngoako Ramatlhodi, minister van minerale hulpbronne, is die nuwe minister van staatsdiens en administrasie. Hy vervang Collins Chabane wat in Maart in ŉ motorongeluk dood is. Die relatief onbekende Vrystaatse LP, Mosebenzi Zwane, sal Ramathlodi in dié portefeulje vervang. Ramathlodi was aan die hoof van minerale hulpbronne tydens ŉ skerp daling in die Suid-Afrikaanse mynbedryf toe kommoditeitpryse gebuk gegaan het onder die vertraging van die Chinese ekonomie. Zwane was die provinsiale LUR vir ekonomiese en kleinsakeontwikkeling, toerisme en omgewingsake.